				|

		52013PC0775

			Propunere de REGULAMENT AL CONSILIULUI privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale și de abrogare a Regulamentului (UE) nr. 7/2010 /* COM/2013/0775 final - 2013/0383 (NLE) */

			   	EXPUNERE DE MOTIVE
1.           CONTEXTUL PROPUNERII
Contingentele tarifare autonome ale Uniunii
sunt necesare pentru produse a căror producție în Uniune nu este
suficientă pentru a satisface necesitățile industriei
utilizatoare din Uniune pentru perioada contingentară în curs. Ca
răspuns la cererile formulate de mai multe state membre, Comisia, în
colaborare cu experții guvernelor respective, a analizat posibilitatea
deschiderii unor contingente tarifare autonome pentru anumite produse agricole și
industriale.
La 22 decembrie 2009, Consiliul a adoptat
Regulamentul (UE) nr. 7/2010 privind deschiderea și modul de gestionare a
unor contingente tarifare autonome ale Uniunii pentru anumite produse agricole
și industriale, pentru a satisface în cele mai bune condiții cererea
Uniunii pentru produsele respective. Având în vedere numeroasele
modificări care au fost aduse acestui regulament și politica de
transparență a Comisiei, regulamentul menționat ar trebui
înlocuit prin prezenta propunere.
Trebuie deschise contingente tarifare ale
Uniunii cu taxe vamale zero sau cu taxe vamale reduse în raport cu taxele
autonome prevăzute în Tariful Vamal Comun pentru volumele
corespunzătoare, fără a cauza o perturbare a piețelor
pentru aceste produse. Dezbaterile din cadrul reuniunilor Grupului pentru
economie tarifară au indicat faptul că statele membre sunt dispuse
să deschidă contingente pentru produsele care fac obiectul propunerii
de regulament, fără a cauza o perturbare a piețelor pentru
aceste produse.
Propunerea este conformă cu politicile
din sectorul agricol, comercial, antreprenorial, al dezvoltării și al
relațiilor externe. Mai concret, această propunere nu aduce atingere
țărilor care beneficiază de un acord comercial preferențial
cu UE (cum ar fi regimul SPG sau ACP, țările candidate și
țările potențial candidate).
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
A fost consultat Grupul pentru economie
tarifară, care reprezintă ramurile industriale din fiecare stat
membru. Toate contingentele enumerate reflectă acordul la care s-a ajuns
în cadrul grupului.
Nu s-a menționat existența niciunui
risc potențial grav cu consecințe ireversibile.
Prezenta propunere va fi supusă
procedurii de consultare interservicii și va fi publicată după
adoptarea sa de către Consiliu.
3.           ELEMENTELE JURIDICE ALE
PROPUNERII
Un regulament al Consiliului privind
deschiderea și modul de gestionare a unor contingente tarifare autonome
ale Uniunii pentru anumite produse agricole și industriale, având ca temei
juridic articolul 31 din Tratatul privind
funcționarea Uniunii Europene. În
temeiul articolului respectiv, contingentele tarifare autonome se stabilesc de
către Consiliu cu majoritate calificată, pe baza unei propuneri a
Comisiei.
Propunerea intră în sfera
competenței exclusive a Uniunii. În consecință, principiul
subsidiarității nu se aplică.
Aceste măsuri sunt conforme cu
principiile instituite în vederea simplificării procedurilor pentru
operatorii care desfășoară activități de comerț
exterior, precum și cu comunicarea Comisiei din 2011 privind
suspendările și contingentele tarifare autonome (C 363, 13.12.2011,
p. 6).
4.           IMPLICAȚIILE BUGETARE
Taxe vamale
nepercepute în valoare totală de -64 900 000 EUR.
2013/0383 (NLE)
Propunere de
REGULAMENT AL CONSILIULUI
privind deschiderea și modul de
gestionare a unor contingente tarifare autonome ale Uniunii pentru anumite
produse agricole și industriale și de abrogare a Regulamentului (UE)
nr. 7/2010
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 31,
având în vedere propunerea Comisiei Europene,
întrucât:
(1)       Producția de anumite
produse agricole și industriale în Uniunea Europeană este
insuficientă pentru a satisface cerințele specifice ale industriilor
utilizatoare din Uniune. În consecință, aprovizionarea Uniunii cu
produsele respective depinde în mare măsură de importurile din
țări terțe. Cerințele cele mai urgente ale Uniunii pentru
produsele respective ar trebui satisfăcute imediat și în cele mai
favorabile condiții. Prin urmare, este oportună deschiderea unor
contingente tarifare ale Uniunii cu taxe vamale preferențiale pentru
volumele necesare, ținând seama de necesitatea de a menține
echilibrul piețelor produselor respective și de a nu afecta demararea
sau dezvoltarea producției în cadrul Uniunii.
(2)       Este necesar să se
garanteze accesul egal și continuu al tuturor importatorilor din Uniune la
aceste contingente, precum și aplicarea neîntreruptă a nivelurilor
prevăzute pentru aceste contingente în cazul tuturor importurilor de
produse vizate în toate statele membre, până la epuizarea contingentelor.
(3)       Regulamentul (CEE) nr. 2454/93
al Comisiei[1]
prevede un sistem de gestionare a contingentelor tarifare care asigură
accesul egal și continuu la contingente și aplicarea
neîntreruptă a nivelurilor și care respectă ordinea
cronologică a datelor de acceptare a declarațiilor de punere în
liberă circulație. Contingentele tarifare deschise prin prezentul
regulament ar trebui, prin urmare, să fie gestionate de Comisie și de
statele membre în conformitate cu sistemul menționat.
(4)       Volumele contingentare sunt
de obicei exprimate în tone. Pentru anumite produse pentru care se deschide un
contigent tarifar autonom, volumul contingentar este exprimat folosind o
altă unitate de măsură. În cazul în care nu se specifică
pentru produsele respective nicio unitate suplimentară de măsură
în Nomenclatura combinată prevăzută în anexa I la Regulamentul
(CEE) nr. 2658/87[2],
este posibil să apară incertitudini cu privire la unitatea de
măsură utilizată. Din motive de claritate și în scopul unei
mai bune gestionări a contingentelor, este necesar să se prevadă
că, pentru a putea beneficia de respectivele contingente tarifare autonome,
în declarația de punere în liberă circulație trebuie
prevăzută cantitatea exactă a produselor importate, folosind
unitatea de măsură a volumului contingentar definită pentru
produsele respective în anexa la prezentul regulament.
(5)       Regulamentul (UE) nr. 7/2010
al Consiliului[3]
a fost modificat în repetate rânduri. Din motive de transparență
și pentru ca operatorii economici să poate urmări mai ușor
mărfurile care fac obiectul contingentelor tarifare autonome, se
consideră oportună înlocuirea în întregime a Regulamentului (UE) nr. 7/2010.

(6)       Conform principiului
proporționalității, în vederea îndeplinirii obiectivului
fundamental de promovare a schimburilor comerciale între statele membre și
țările terțe, este necesar și oportun să se stabilească
norme pentru a echilibra interesele comerciale ale operatorilor economici din
Uniune fără a modifica agenda Uniunii în cadrul Organizației
Mondiale a Comerțului (OMC). Prezentul regulament nu
depășește ceea ce este necesar pentru realizarea obiectivelor
urmărite, în conformitate cu articolul 5 alineatul (4) din Tratatul
privind Uniunea Europeană.
(7)       Întrucât contingentele
tarifare trebuie să se aplice de la 1 ianuarie 2014, prezentul regulament
ar trebui să se aplice cu începere de la aceeași dată și
să intre în vigoare imediat,
ADOPTĂ PREZENTUL REGULAMENT:
Articolul 1
Se deschid contingente tarifare autonome ale
Uniunii pentru produsele prevăzute în anexă, în cadrul cărora se
suspendă taxele autonome prevăzute de Tariful Vamal Comun pentru
perioadele, la nivelurile și în limita volumelor indicate în anexă.
Articolul 2
Contingentele tarifare menționate la
articolul 1 sunt gestionate de Comisie în conformitate cu dispozițiile
articolelor 308a, 308b și 308c din Regulamentul (CEE) nr. 2454/93.
Articolul 3
În cazul în care se prezintă o
declarație de punere în liberă circulație pentru un produs
menționat în prezentul regulament, pentru care volumul contingentar este
exprimat într-o altă unitate de măsură decât greutatea în tone
sau în kilograme și decât valoarea, pentru produsele pentru care nu este
definită nicio unitate suplimentară de măsură în
Nomenclatura combinată prevăzută în anexa I la Regulamentul
(CEE) nr. 2658/87, cantitatea exactă a produselor importate se înscrie în
„Rubrica 41: Unități suplimentare” din cadrul declarației
respective, folosind unitatea de măsură a volumului contingentar
pentru produsele respective astfel cum este definită în anexa la prezentul
regulament.
Articolul 4
Prezentul regulament intră în vigoare la
data publicării în Jurnalul Oficial al Uniunii Europene.
Se aplică de la 1 ianuarie 2014.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
FI ȘĂ FINANCIARĂ
LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE
LA VENITURI
1.         TITLUL PROPUNERII:
Regulamentul Consiliului privind deschiderea
și modul de gestionare a unor contingente tarifare autonome ale Uniunii
pentru anumite produse agricole și industriale și de abrogare a
Regulamentului (UE) nr. 7/2010.
2.         LINII BUGETARE
Capitol și articol: Capitolul 12,
articolul 120.
Suma înscrisă în buget pentru exercițiul
financiar 2014: 18 086 400 000 EUR (Proiectul de buget
2014)
3.         IMPLICAȚII FINANCIARE
¨         Propunerea nu are implicații financiare
X         Propunerea nu are implicații
financiare asupra cheltuielilor, dar are implicații financiare asupra
veniturilor. Efectul este următorul:
(milioane
EUR cu o zecimală)
 Linia bugetară || Venituri[4] || Perioadă de 12 luni începând cu zz/ll/aaaa || [Anul: 2014]
 Articolul 120 || Implicații asupra resurselor proprii || 1/1/2014 || - 64,9
(milioane
EUR cu o zecimală)
Valoarea totală a taxelor nepercepute în 2014
ca urmare a contingentelor tarifare autonome deschise în temeiul prezentului
regulament este estimată la 86,5 milioane EUR.
Pe baza celor de mai sus, pierderea de
venituri rezultată din aplicarea prezentului regulament este estimată
la 86,5 milioane EUR (valoare brută, inclusiv cheltuielile
de colectare) x 0,75 = 64,9 milioane EUR/an începând cu 1.1.2014.
4.         Măsuri antifraudă
Controlul utilizării finale a anumitor
produse care fac obiectul prezentului regulament al Consiliului se va efectua
în conformitate cu articolele 291-300 din Regulamentul (CEE) nr. 2454/93 al
Comisiei.
[1]               Regulamentul (CEE) nr. 2454/93 al Comisiei din 2 iulie 1993
de stabilire a unor dispoziții de aplicare a Regulamentului (CEE) nr. 2913/92
al Consiliului de instituire a Codului Vamal Comunitar (JO L 253, 11.10.1993,
p. 1).
[2]               Regulamentul (CEE) nr. 2658/87 al Consiliului din 23
iulie 1987 privind Nomenclatura tarifară și statistică și
Tariful Vamal Comun (JO L 256, 7.9.1987, p. 1).
[3]               Regulamentul (UE) nr. 7/2010 al Consiliului din 22
decembrie 2009 privind deschiderea și modul de gestionare a unor
contingente tarifare autonome ale Uniunii pentru anumite produse agricole
și industriale (JO L 3, 7.1.2010, p. 1).
[4]               În ceea ce privește resursele proprii
tradiționale (taxe agricole, cotizații pentru zahăr, taxe
vamale), sumele indicate trebuie să fie sume nete, și anume sume
brute după deducerea a 25 % reprezentând cheltuieli de colectare.
ANEXĂ
 Număr de ordine || Codul NC || TARIC || Descrierea || Perioada contingentară || Volumul contingentului || Taxa contingentară (%)
 09.2849 || ex 0710 80 69 || 10 || Ciuperci din genul Auricularia polytricha (nefierte sau fierte în apă sau în abur) congelate, pentru fabricarea mâncărurilor preparate (1)(2) || 1.1.-31.12. || 700 tone || 0 %
 09.2663 || ex 1104 29 17 || 10 || Grăunțe de sorg măcinate care au fost cel puțin decojite și degerminate, utilizate la fabricarea produselor de umplutură sub formă de fulgi pentru ambalare   (1) || 1.1.-31.12 || 1 500 tone || 0 %
 09.2664   || ex 2008 60 19 ex 2008 60 39 || 30 30 || Cireșe care conțin un adaos de alcool, cu sau fără un adaos de zahăr în proporție de 9 % din greutate, având un diametru mai mic de 19,9 mm, cu sâmbure, utilizate la confecționarea produselor din ciocolată (1)   || 1.1.-31.12   || 1 000 tone   || 10 % (3)
 09.2913                   || ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 || 91 10 11 21 91 91 10 11 21 91 || Tutun natural neprelucrat tăiat sau nu în forme regulate, având o valoare în vamă de peste 450 euro per 100 kg net, destinat a fi utilizat ca înveliș exterior sau ca înveliș interior la fabricarea produselor clasificate la subpoziția tarifară 2402 10 00 (1) || 1.1.-31.12.                   || 6 000 tone                   || 0 %
 09.2928 || ex 2811 22 00 || 40 || Material de umplutură din siliciu sub formă de granule, cu un conținut de dioxid de siliciu de cel puțin 97 % || 1.1.-31.12 || 1 700 tone || 0 %
 09.2703 || ex 2825 30 00 || 10 || Oxizi și hidroxizi de vanadium destinați în exclusivitate fabricării de aliaje (1) || 1.1.-31.12. || 13 000 tone || 0 %
 09.2806 || ex 2825 90 40 || 30 || Trioxid de wolfram, inclusiv oxid de wolfram albastru (CAS RN 1314-35-8 + 39318-18-8) || 1.1.-31.12. || 12 000 tone || 0 %
 09.2929 || 2903 22 00 ||   || Tricloretilenă (CAS RN 79-01-6) || 1.1.-31.12 || 10 000 tone || 0 %
 09.2837 || ex 2903 79 90 || 10 || Bromclormetan (CAS RN 74-97-5) || 1.1.-31.12. || 600 tone || 0 %
 09.2933 || ex 2903 99 90 || 30 || 1,3-Diclorbenzen (CAS RN 541-73-1) || 1.1.-31.12. || 2 600 tone || 0 %
 09.2950 || ex 2905 59 98 || 10 || 2-Cloretanol, destinat fabricării de tioplaste lichide de la codul tarifar 4002 99 90, (CAS RN 107-07-3) (1) || 1.1.-31.12. || 15 000 tone || 0 %
 09.2851 || ex 2907 12 00 || 10 || O-crezol, cu o puritate de minimum 98,5 % din greutate (CAS RN 95-48-7) || 1.1.-31.12. || 20 000 tone || 0 %
 09.2624 || 2912 42 00 ||   || Etilvanilina (3-etoxi-4-hidroxibenzaldehidă) (CAS RN 121-32-4) || 1.1.-31.12. || 950 tone || 0 %
 09.2852 || ex 2914 29 00 || 60 || Ciclopropil metil cetonă (CAS RN 765-43-5) || 1.1.-31.12 || 300 tone || 0 %
 09.2638 || ex 2915 21 00 || 10 || Acid acetic cu puritatea mai mare sau egală cu 99 % din greutate (CAS RN 64-19-7) || 1.1.-31.12. || 1 000 000 tone || 0 %
 09.2972 || 2915 24 00 ||   || Anhidridă acetică (CAS RN 108-24-7) || 1.1.-31.12 || 20 000 tone || 0 %
 09.2665 || ex 2916 19 95 || 30 || (E,E)-Hexa-2,4-dienoat de potasiu (CAS RN 24634-61-5) || 1.1.-31.12 || 8 000 tone || 0 %
 09.2769 || ex 2917 13 90 || 10 || Sebacat de dimetil (CAS RN 106-79-6) || 1.1.-31.12 || 1 000 tone || 0 %
 09.2634 || ex 2917 19 90 || 40 || Acid dodecandioic, cu o puritate de minimum 98,5 % din greutate (CAS RN693-23-2) || 1.1.-31.12 || 4 600 tone || 0 %
 09.2808 || ex 2918 22 00 || 10 || Acid o-acetilsalicilic (CAS RN 50-78-2) || 1.1.-31.12. || 120 tone || 0 %
 09.2975 || ex 2918 30 00 || 10 || Dianhidridă benzofenonă-3,3’,4,4’-tetracarboxilică (CAS RN 2421-28-5) || 1.1.-31.12. || 1 000 tone || 0 %
 09.2602 || ex 2921 51 19 || 10 || o-Fenilendiamină (CAS RN 95-54-5) || 1.1.-31.12. || 1 800 tone || 0 %
 09.2854 || ex 2924 19 00 || 85 || 3-Iodoprop-2-inil N-butilcarbamat (CAS RN 55406-53-6) || 1.1.-31.12 || 1 300 tone || 0 %
 09.2977 || 2926 10 00 ||   || Acrilonitril (CAS RN 107-13-1) || 1.1.-31.12. || 75 000 tone || 0 %
 09.2856 || ex 2926 90 95 || 84 || 2-Nitro-4-(trifluormetil)benzonitril (CAS RN 778-94-9) || 1.1.-31.12 || 500 tone || 0 %
 09.2838 || ex 2927 00 00 || 85 || C,C’-Azodi(formamidă) (CAS RN 123-77-3) având: — || un pH de minimum 6,5 și maximum 7,5 și
 — || un conținut de semicarbazidă (CAS RN 57-56-7) de cel mult 1 500 mg/kg, determinat prin cromatografie lichidă cuplată cu spectrometrie de masă (LC-MS),
 — || o temperatură de descompunere cuprinsă între 195°C și 205°C,
 — || o densitate specifică de 1,64-1,66 și
 — || o căldură de ardere de 215-220 Kcal/mol
1.1.-31.12
100 tone
0 %
 09.2603 || ex 2930 90 99 || 79 || Bis(3-trietoxisililpropil)tetrasulfidă (CAS RN 40372-72-3) || 1.1.-31.12 || 9 000 tone || 0 %
 09.2955 || ex 2932 19 00 || 60 || Flurtamonă (ISO) (CAS RN 96525-23-4) || 1.1.-31.12. || 300 tone || 0 %
 09.2812 || ex 2932 20 90 || 77 || Hexan-6-olid (CAS RN 502-44-3) || 1.1.-31.12. || 4 000 tone || 0 %
 09.2858 || 2932 93 00 ||   || Piperonal (CAS RN 120-57-0) || 1.1.-31.12 || 220 tone || 0 %
 09.2860 || ex 2933 69 80 || 30 || 1,3,5-Tris[3-(dimetilamino)propil]hexahidro-1,3,5-triazină (CAS RN 15875-13-5) || 1.1.-31.12 || 300 tone || 0 %
 09.2658 || ex 2933 99 80 || 73 || 5-(Acetoacetilamino)benzimidazolonă (CAS RN 26576-46-5) || 1.1.-31.12 || 200 tone || 0 %
 09.2945 || ex 2940 00 00 || 20 || D-xiloza (CAS RN 58-86-6) || 1.1.-31.12. || 400 tone || 0 %
 09.2862 || ex 3105 40 00 || 10 || Fosfat monoamonic (CAS RN 7722-76-1) || 1.1.-31.12.2014 || 45 000 tone || 0 %
 09.2666 || ex 3204 17 00 || 55 || Colorant C.I. Pigment Red 169 (CAS RN 12237-63-7) || 1.1.-31.12 || 40 tone || 0 %
 09.2659 || ex 3802 90 00 || 19 || Diatomit calcinat cu flux de carbonat de sodiu || 1.1.-31.12 || 30 000 tone || 0 %
 09.2908 || ex 3804 00 00 || 10 || Lignosulfonat de sodiu || 1.1.-31.12. || 40 000 tone || 0 %
 09.2889 || 3805 10 90 ||   || Esență de celuloză sulfatată rezultată din industria hârtiei || 1.1.-31.12. || 25 000 tone || 0 %
 09.2935 || ex 3806 10 00 || 10 || Colofoniu și acizi rezinici obținuți din oleorășini proaspete || 1.1.-31.12. || 280 000 tone || 0 %
 09.2814 || ex 3815 90 90 || 76 || Catalizator compus din dioxid de titan și trioxid de wolfram || 1.1.-31.12. || 3 000 tone || 0 %
 09.2829 || ex 3824 90 97 || 19 || Extract solid, insolubil în solvenți alifatici, obținut în timpul extracției colofoniului din lemn, având următoarele caracteristici: — || un conținut în greutate de acizi rezinici de maximum 30 %,
 — || un indice de aciditate de maximum 110,
și
 — || un punct de topire de minimum 100º C
1.1.-31.12
1 600 tone
0 %
 09.2907 || ex 3824 90 97 || 86 || Amestec de fitosteroli, sub formă de pudră, conținând în greutate: — || minimum 75 % steroli,
 — || maximum 25 % stanoli;
utilizat la fabricarea stenolilor/sterolilor
  sau a esterilor de stenoli/steroli
(1)
1.1.-31.12.
2 500 tone
0 %
 09.2644 || ex 3824 90 97 || 96 || Preparat care conține în greutate: — || 55 % sau mai mult, dar maximum 78 % glutarat de dimetil,
 — || 10 % sau mai mult, dar maximum 30 % adipat de dimetil și
 — || maximum 35 % succinat de dimetil
1.1.-31.12
10 000 tone
0 %
 09.2140 || ex 3824 90 97 || 98 || Amestec de amine terțiare conținând în greutate: — || 2,0-4,0 % N,N-dimetil-1-octanamină
 — || minimum 94 % N,N-dimetil-1-decanamină
 — || 2 % maximum N,N-dimetil-1-dodecanamină
1.1.-31.12.
4 500 tone
0 %
 09.2660 || ex 3902 30 00 || 96 || Copolimer de etilenă și propilenă, cu o vâscozitate de topire de maximum 1 700 mPa la 190 °C, după metoda ASTM D 3236 || 1.1.-31.12 || 500 tone || 0 %
 09.2639 || 3905 30 00 ||   || Poli(vinil alcooli), care conține chiar grupări acetat nehidrolizate || 1.1.-31.12. || 18 000 tone || 0 %
 09.2930 || ex 3905 30 00 || 30 || Alcool vinilic care conține grupări acetat nehidrolizate și săruri de sodiu ale acidului metilenbutandioic (CAS RN 122625-12-1), de tipul celui utilizat la fabricarea hârtiei termice || 1.1.-30.06 || 192 tone || 0 %
 09.2671 || ex 3905 99 90 || 81 ||  Poli(vinil butiral)(CAS RN 63148-65-2): — || conținând în greutate minimum 17,5 %, dar maximum 20 % grupări hidroxil
 — || cu o valoare mediană a dimensiunii particulelor (D50) de peste 0,6 mm
1.1.-31.12
11 000 tone
0 %
 09.2616 || ex 3910 00 00 || 30 || Polidimetilsiloxan, cu un grad de polimerizare de 2 800 unități monomerice (± 100) || 1.1.-31.12. || 1 300 tone || 0 %
 09.2816 || ex 3912 11 00 || 20 || Flocoane de acetat de celuloză || 1.1.-31.12. || 75 000 tone || 0 %
 09.2864 || ex 3913 10 00 || 10 || Alginat de sodiu, extras din alge brune (CAS RN 9005-38-3)   || 1.1.-31.12 || 1 000 tone || 0 %
 09.2641 || ex 3913 90 00 || 87 || Hialuronat de sodiu, nesteril, cu: — || o masă moleculară medie gravimetrică (Mw) care nu depășește 900 000,
 — || un nivel de endotoxine care nu depășește 0,008 unități de endotoxină (UE)/mg,
 — || un conținut de etanol care nu depășește 1 % din greutate,
 — || un conținut de izopropanol care nu depășește 0,5 % din greutate
1.1.-31.12.
200 kg
0 %
 09.2661 || ex 3920 51 00 || 50 || Foi de poli(metacrilat de metil) conform standardelor: — || EN 4364 (MIL-P-5425E) și DTD5592A, sau
 — || EN 4365 (MIL-P-8184) și DTD5592A
1.1.-31.12
100 tone
0 %
 09.2645 || ex 3921 14 00 || 20 || Bloc celular din celuloză regenerată, impregnat cu apă care conține clorură de magneziu și compuși de amoniu cuaternar, cu dimensiunile 100 cm (± 10 cm) x 100 cm (± 10 cm) x 40 cm (± 5 cm) || 1.1.-31.12 || 1 300 tone || 0 %
 09.2818 || ex 6902 90 00 || 10 || Cărămizi refractare având — || lungimea laturii mai mare de 300 mm și
 — || conținut maxim de TiO2 de 1 % în greutate și
 — || conținut maxim de Al2O3 de 0,4 % în greutate și
 — || o variație a volumului de mai puțin de 9 % la 1700° C
1.1.-31.12.
75 tone
0 %
 09.2628 || ex 7019 52 00 || 10 || Plasă din sticlă, țesută din fibre de sticlă acoperite cu plastic, cu o greutate de 120 g/m² (± 10 g/m²), de tipul celor utilizate la fabricarea paravanelor împotriva insectelor, sub formă de rulouri sau rame || 1.1.-31.12. || 3 000 000 m² || 0 %
 09.2799 || ex 7202 49 90 || 10 || Ferocom cu un conținut de carbon de minimum 1,5 %, dar maximum 4 % și cu un conținut de crom de maximum 70 % din greutate || 1.1.-31.12. || 50 000 tone || 0 %
 09.2629   || ex 7616 99 90 ex 8302 49 00 || 85 91 || Mânere telescopice din aluminiu, pentru fabricarea valizelor (1)   || 1.1.-31.12   || 800 000 bucăți   || 0 %
 09.2840 || ex 8104 30 00 || 20 || Pudră de magneziu: — || cu o puritate în greutate de minimum 98 % și maximum 99,5 %
 — || având particule cu dimensiunea cuprinsă între minimum 0,2 mm și maximum 0,8 mm
1.1.-31.12
2 000 tone
0 %
 09.2642   || ex 8501 40 20 ex 8501 40 80 || 30 40 || Ansamblu, format din: — || un motor electric de curent alternativ monofazic cu colector, cu puterea utilă cuprinsă între minimum 480 W și maximum 1 400 W, puterea absorbită cuprinsă între minimum 900 W și maximum 1 600 W, diametrul exterior cuprins între minimum 119,8 mm și maximum 135,2 mm și viteza nominală cuprinsă între minimum 30 000 rpm și maximum 50 000 rpm și
 — || un ventilator de aspirație,
utilizat la fabricarea aspiratoarelor
(1)
1.1.-31.12.
120 000 bucăți
0 %
 09.2763 || ex 8501 40 80 || 30 || Motor electric de curent alternativ, cu colector, monofazat, cu puterea utilă peste 750 W, cu o putere absorbită cuprinsă între 1 600 W și 2 700 W, cu diametrul exterior cuprins între minimum 120 mm (± 0,2 mm) și maximum 135 mm (± 0,2 mm) și viteza nominală cuprinsă între minimum 30 000 rpm și maximum 50 000 rpm, echipat cu un ventilator de aspirație, utilizat la fabricarea aspiratoarelor (1) || 1.1.-31.12. || 2 000 000 bucăți || 0 %
 09.2633 || ex 8504 40 82 || 20 || Redresor electric cu o putere care nu depășește 1 kVA, utilizat la producerea aparatelor care se încadrează la subpoziția 8509 80 și la poziția 8510 (1) || 1.1.-31.12 || 4 500 000 bucăți || 0 %
 09.2643 || ex 8504 40 82 || 30 || Plăci de alimentare utilizate la fabricarea produselor de la pozițiile 8521 și 8528 (1) || 1.1.-31.12. || 1 038 000 bucăți || 0 %
 09.2620 || ex 8526 91 20 || 20 || Ansamblu pentru sisteme GPS, cu funcție de determinare a poziției, fără afișaj, cu o greutate mai mică sau egală cu 2 500 g || 1.1.-31.12 || 3 000 000 bucăți || 0 %
 09.2672   || ex 8529 90 92 ex 9405 40 39 || 75 70 || Placă de circuit imprimat cu diode electroluminiscente (LED): — || prevăzută sau nu cu prisme/lentilă, și
 — || echipată sau nu cu conector(i)
pentru fabricarea unităților de
  retroiluminare pentru mărfurile de la poziția 8528
(1)
1.1.-31.12
115 000 000 bucăți
0 %
 09.2003 || ex 8543 70 90 || 63 || Generator de frecvență cu comanda prin tensiune, alcătuit din elemente active și pasive fixate pe un circuit imprimat, încorporat într-o carcasă cu dimensiuni de maximum 30 mm x 30 mm || 1.1.-31.12. || 1 400 000 bucăți || 0 %
 09.2668   || ex 8714 91 10 ex 8714 91 10 || 21 31 || Cadru de bicicletă construit din fibre de carbon și rășină artificială, vopsit, lăcuit și/sau șlefuit, utilizat la fabricarea bicicletelor (1)   || 1.1.-31.12   || 76 000 bucăți   || 0 %
 09.2669   || ex 8714 91 30 ex 8714 91 30 || 21 31 || Furcă-față de bicicletă, construită din fibre de carbon și rășină artificială, vopsită, lăcuită și/sau șlefuită, utilizată la fabricarea bicicletelor (1)   || 1.1.-31.12   || 52 000 bucăți   || 0 %
 09.2631 || ex 9001 90 00 || 80 || Lentile de sticlă nemontate, prisme și elemente asamblate pentru a fi utilizate la fabricarea de mărfuri care intră sub incidența codurilor NC 9002, 9005, 9013 10 și 9015 (1) || 1.1.-31.12. || 5 000 000 bucăți || 0 %
 (1)  Suspendarea taxelor face obiectul articolelor 291-300 din Regulamentul (CEE) nr. 2454/93 al Comisiei (JO L 253 11.10.1993, p. 1).
 (2)  Cu toate acestea, măsura nu este permisă în cazul în care prelucrarea este efectuată de întreprinderi de comerț cu amănuntul sau de întreprinderi care desfășoară activități de catering.
 (3)  Se aplică taxa specifică.


|

52010PC0470

Propunere de REGULAMENT AL CONSILIULUI de stabilire, pentru 2011, a posibilităților de pescuit pentru anumite resurse halieutice și grupe de resurse halieutice aplicabile în Marea Baltică  /* COM/2010/0470 final - NLE 2010/0247 */

	[pic] | COMISIA EUROPEANĂ |Bruxelles, 14.9.2010COM(2010) 470 final2010/0247 (NLE)Propunere deREGULAMENT AL CONSILIULUIde stabilire, pentru 2011, a posibilităților de pescuit pentru anumite resurse halieutice și grupe de resurse halieutice aplicabile în Marea BalticăEXPUNERE DE MOTIVECONTEXTUL PROPUNERII110-  Motivele și obiectivele propuneriiÎn conformitate cu Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului, politica comună în domeniul pescuitului are scopul de a garanta exploatarea resurselor acvatice vii în condiții economice, ecologice și sociale sustenabile. Un instrument important pentru realizarea acestor obiective îl constituie stabilirea anuală a posibilităților de pescuit sub forma capturilor totale admisibile (TAC), a cotelor și a limitelor efortului de pescuit.Obiectivul prezentei propuneri este de a stabili, pentru 2011, posibilitățile de pescuit ale statelor membre pentru cele mai importante resurse halieutice din punct de vedere comercial din Marea Baltică.-  Contextul generalContextul propunerii este prezentat succint în Comunicarea Comisiei referitoare la consultarea privind posibilitățile de pescuit pentru 2011 (COM(2010)241final). Pentru a simplifica și a clarifica deciziile privind capturile totale admisibile și cotele anuale, începând cu 2006 posibilitățile de pescuit în Marea Baltică sunt stabilite printr-un regulament separat, și anume Regulamentul (CE) nr. 52/2006 al Consiliului din 22 decembrie 2005 de stabilire a posibilităților de pescuit și a condițiilor aferente pentru anumite resurse halieutice și grupuri de resurse halieutice din Marea Baltică pentru 2006.Recomandările științifice privind posibilitățile de pescuit în Marea Baltică în 2011 au fost emise de Consiliul Internațional pentru Explorarea Apelor Maritime (ICES) în mai 2010 și de Comitetul științific, tehnic și economic pentru pescuit (CSTEP) în iunie 2010.Propunerea conține două secțiuni importante pentru gestionarea pescuitului din Marea Baltică în 2011: o secțiune care stabilește capturile totale admisibile și cotele și o a doua secțiune care limitează efortul de pescuit.-  Dispozițiile în vigoare în domeniul propuneriiPosibilitățile de pescuit și modalitatea de alocare a acestora către statele membre se reglementează anual. Cea mai recentă dispoziție în vigoare în domeniul propunerii este Regulamentul (CE) nr. 1226/2009 al Consiliului din 20 noiembrie 2009 de stabilire a posibilităților de pescuit și a condițiilor aferente pentru anumite resurse halieutice și grupe de resurse halieutice aplicabile în Marea Baltică pentru 2010.Regulamentul (CE) nr. 2187/2005 al Consiliului din 21 decembrie 2005 pentru conservarea, prin măsuri tehnice, a resurselor halieutice din Marea Baltică și strâmtorile Belts și Sound, de modificare a Regulamentului (CE) nr. 1434/98 și de abrogare a Regulamentului (CE) nr. 88/98 este de asemenea pertinent pentru gestionarea pescuitului din Marea Baltică.Regulamentul (CE) nr. 1098/2007 al Consiliului din 18 septembrie 2007 de stabilire a unui plan multianual pentru rezervele de cod din Marea Baltică și pentru unitățile piscicole de exploatare a rezervelor respective, de modificare a Regulamentului (CEE) nr. 2847/93 și de abrogare a Regulamentului (CE) nr. 779/97 cuprinde măsurile de monitorizare și control necesare refacerii rezervelor de cod în cauză. Regulamentul respectiv prevede, de asemenea, normele de stabilire a capturilor totale admisibile pentru rezervele de cod din zonele de vest și de est, precum și limitările efortului de pescuit aferente.-  Coerența cu alte politici și obiective ale UniuniiMăsurile propuse sunt conforme cu obiectivele și normele politicii comune în domeniul pescuitului și cu politica de dezvoltare durabilă a Uniunii.CONSULTAREA PăRțILOR INTERESATE șI EVALUAREA IMPACTULUI-  Obținerea și utilizarea expertizeiPrincipalele organizații consultate/principalii experți consultațiOrganizațiile științifice consultate au fost Consiliul Internațional pentru Explorarea Apelor Maritime (ICES) și Comitetul științific, tehnic și economic pentru pescuit (CSTEP).În fiecare an, Comunitatea solicită ICES și CSTEP recomandări științifice privind situația resurselor halieutice importante. Recomandările acoperă toate rezervele din Marea Baltică pentru care se propun capturi totale admisibile, cu excepția cambulei de Baltica și a heringului din subdiviziunea 31, specii pentru care nu au fost formulate recomandări în acest an din cauza faptului că informațiile disponibile au fost necorespunzătoare pentru analiza tendințelor de evoluție ale resurselor halieutice.-  Consultarea părților interesateConsiliul consultativ regional pentru Marea Baltică (CCRMB) a fost consultat în cadrul întrunirii Grupului de lucru pentru resurse demersale, pelagice și de somon din iunie 2010 cu privire la Comunicarea Comisiei referitoare la consultarea privind posibilitățile de pescuit pentru 2011. Fundamentul științific al propunerii a fost furnizat de ICES și de CSTEP. Pe baza declarației de politică, DG MARE a prezentat normele care vor fi urmate la stabilirea capturilor totale admisibile și a cotelor pentru 2011. Opiniile preliminare exprimate în cadrul acestei întruniri, precum și recomandările scrise ulterioare cu privire la toate rezervele halieutice vizate au fost analizate și luate în considerare în elaborarea propunerii, în măsura în care acest lucru a fost posibil fără a contrazice politicile existente în domeniu și fără a duce la deteriorarea situației resurselor vulnerabile.Consiliul consultativ regional pentru Marea Baltică susține aplicarea planului multianual pentru cod în ceea ce privește stabilirea de capturi totale admisibile, dar nu este de acord cu ajustarea treptată a efortului de pescuit care decurge din aplicarea planului. În plus, Consiliul consultativ nu este de acord cu ajustarea capturilor totale admisibile în vederea atingerii unor niveluri sustenabile pe termen lung în cazurile în care, în opinia sa, situația rezervei este stabilă și recomandările științifice sunt insuficiente pentru a justifica reducerea unei anumite cote.-  Evaluarea impactuluiÎn cazul în care vor fi aplicate, măsurile propuse vor determina o scădere globală de aproximativ 17% a posibilităților de pescuit în ceea ce privește volumul capturilor realizate de navele UE în Marea Baltică, pentru toate speciile luate în considerare. În cazul câtorva rezerve de hering și de șprot, reducerea se bazează pe faptul că mortalitatea prin pescuit este mai mare decât randamentul maxim durabil sau decât nivelurile de precauție, precum și pe scăderea ratelor de populare a rezervelor. Reducerea cu cel mai semnificativ impact economic este în cazul capturilor totale admisibile de șprot, ca o consecință a depășirii nivelurilor de precauție la pescuitul din această rezervă. Capturile totale admisibile pentru codul din zonele de vest și de est ale a Mării Baltice au fost majorate în conformitate cu planul multianual.Propunerea nu reflectă numai preocupările pe termen scurt, ci face parte dintr-o abordare pe termen lung, care preconizează reducerea treptată a pescuitului la niveluri sustenabile pe termen lung.Abordarea urmărită în propunere va determina pe termen mediu și lung o reducere a efortului de pescuit, dar și cote stabile sau în creștere pe termen lung. Se estimează că efectele pe termen lung ale acestei abordări vor consta în reducerea impactului asupra mediului, drept consecință a diminuării efortului de pescuit, în reducerea capacității de pescuit exprimată prin scăderea numărului de nave și/sau a efortului mediu de pescuit per navă și în stabilizarea sau creșterea cantităților debarcate. Pe termen lung, sustenabilitatea activităților piscicole va crește.ELEMENTELE JURIDICE ALE PROPUNERII-  Rezumatul acțiunii propusePropunerea stabilește limite ale capturilor și ale efortului de pescuit aplicabile activităților de pescuit în UE, precum și celor internaționale la care participă navele UE, în scopul realizării obiectivului politicii comune în domeniul pescuitului de garantare a unor niveluri ale activităților de pescuit durabile din punct de vedere biologic, economic și social.-  Temei juridicArticolul 43 alineatul (3) din Tratatul privind funcționarea Uniunii Europene.-  Principiul subsidiaritățiiPropunerea este de competența exclusivă a Uniunii, în conformitate cu articolul 3 alineatul (1) litera (d) din Tratatul privind funcționarea Uniunii Europene. În consecință, principiul subsidiarității nu se aplică.-  Principiul proporționalitățiiPropunerea respectă principiul proporționalității din motivul prezentat în cele ce urmează.Politica comună în domeniul pescuitului este o politică comună. În conformitate cu articolul 43 alineatul (3) din TFUE, Consiliului îi revine obligația de a adopta măsuri în ceea ce privește stabilirea și alocarea posibilităților de pescuit.Prezentul regulament al Consiliului alocă posibilități de pescuit statelor membre. În conformitate cu articolul 20 alineatul (3) din Regulamentul 2371/2002, statele membre au libertatea de a aloca aceste posibilități, după cum consideră adecvat, între regiuni și operatori. Prin urmare, statele membre au o libertate mare de manevră în luarea deciziilor privind modelul economico-social pe care îl aleg pentru exploatarea posibilităților de pescuit care le sunt alocate.Propunerea nu are noi implicații financiare pentru statele membre. Prezentul Regulamentul este adoptat anual de Consiliu, iar mijloacele publice și private de punere în aplicare a acestuia există deja.-  Alegerea instrumentelorInstrumente propuse: regulament.Prezentul document este o propunere privind gestionarea activităților de pescuit în baza articolului 43 alineatul (3) din TFUE și în conformitate cu articolul 20 din Regulamentul (CE) nr. 2371/2002 al Consiliului.IMPLICAțIILE BUGETAREPropunerea nu are implicații asupra bugetului UE.INFORMAțII SUPLIMENTARE-  SimplificarePropunerea vizează simplificarea procedurilor administrative din sarcina autorităților publice (comunitare sau naționale), în special în ceea ce privește cerințele referitoare la gestionarea eforturilor de pescuit.-  Clauza de reexaminare/revizuire/încetarea de drept a efectelor juridiceÎntrucât propunerea se referă la un regulament anual pentru anul 2011, aceasta nu conține o clauză de revizuire.-  Explicarea detaliată a propuneriiPropunerea stabilește posibilitățile de pescuit ale statelor membre pentru anumite resurse halieutice sau grupe de resurse halieutice din Marea Baltică pentru 2011.Valorile propuse reflectă recomandările științifice, consultările cu CCRMB și cadrul de stabilire a capturilor totale admisibile și a cotelor, prezentat în Comunicarea Comisiei referitoare la consultarea privind posibilitățile de pescuit pentru 2011.Având în vedere intenția Comisiei de a asigura utilizarea durabilă a resurselor halieutice în conformitate cu politica Uniunii și cu angajamentele internaționale, menținând totodată posibilitățile de pescuit la niveluri stabile, variațiile anuale ale capturilor totale admisibile sunt limitate, pe cât posibil, ținând cont de situația unei anumite rezerve halieutice.Capturile totale admisibile și cotele alocate statelor membre sunt precizate în anexa I, iar în anexa II sunt specificate limitele efortului de pescuit.În cazul rezervelor de cod, capturile totale admisibile și limitele efortului de pescuit propuse reflectă abordarea prin reducere treptată, aplicată în planul multianual pentru rezervele de cod din Marea Baltică și pentru zonele de exploatare a rezervelor respective. Elementul central al planului constă în reducerea treptată a mortalității prin pescuit până la atingerea unor niveluri sustenabile pe termen lung, de natură să asigure refacerea rezervelor, precum și randamente ridicate și stabile.În ceea ce privește rezervele de somon din Marea Baltică, sunt necesare măsuri suplimentare de gestionare în apele maritime și interioare pentru a facilita refacerea eficientă a acestora, acolo unde este necesar. În acest sens, este în curs de elaborare un plan de gestionare pentru resursele de somon.2010/0247 (NLE)Propunere deREGULAMENT AL CONSILIULUIde stabilire, pentru 2011, a posibilităților de pescuit pentru anumite resurse halieutice și grupe de resurse halieutice aplicabile în Marea BalticăCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 43 alineatul (3),având în vedere propunerea Comisiei,întrucât:1.  În conformitate cu articolul 43 alineatul (3) din tratat, Consiliul, la propunerea Comisiei, adoptă măsuri de stabilire și alocare a posibilităților de pescuit.2.  Regulamentul (CE) nr. 2371/2002 privind conservarea și exploatarea durabilă a resurselor piscicole în conformitate cu politica comună în domeniul pescuitului[1] cere Consiliul să adopte măsurile necesare pentru asigurarea accesului la ape și resurse și exercitarea durabilă a activităților de pescuit, pe baza recomandărilor științifice disponibile și, în special, pe baza rapoartelor elaborate de Consiliul științific, tehnic și economic pentru pescuit (CSTEP).3.  Consiliului îi revine obligația de a stabili capturile totale admisibile (TAC) pe zonă de pescuit sau grup de zone de pescuit. Posibilitățile de pescuit trebuie distribuite între statele membre într-un mod care să asigure fiecărui stat membru o anumită stabilitate în activitățile de pescuit pentru fiecare resursă sau zonă de pescuit și ținându-se cont în mod adecvat de obiectivele politicii comune în domeniul pescuitului, stabilite în Regulamentul (CE) nr. 2371/2002. De asemenea, pentru ca posibilitățile de pescuit să fie optime și să se aplice în mod eficace, trebuie să se stabilească anumite condiții esențiale pentru posibilitățile de pescuit și care să fie legate funcțional de acestea.4.  Este necesar ca TAC să fie stabilite pe baza recomandărilor științifice disponibile, ținându-se seama de anumite aspecte biologice și socio-economice și asigurând totodată un tratament echitabil al sectoarelor de pescuit. În această privință, este necesar să se țină seama de opiniile exprimate în cadrul consultărilor cu părțile interesate, în special la reuniunea la care au participat Comitetul consultativ pentru pescuit și acvacultură și consiliile consultative regionale.5.  Pentru rezervele care fac obiectul unor planuri multianuale specifice, posibilitățile de pescuit trebuie stabilite în conformitate cu regulile prevăzute în planurile respective. În consecință, trebuie stabilite limite de captură și limite ale efortului de pescuit pentru rezervele de cod din Marea Baltică, în conformitate cu normele prevăzute în Regulamentul (CE) nr. 1098/2007 al Consiliului din 18 septembrie 2007 de stabilire a unui plan multianual pentru rezervele de cod din Marea Baltică și pentru unitățile piscicole de exploatare a rezervelor respective[2].6.  Utilizarea posibilităților de pescuit prevăzute în prezentul regulament se face în condițiile prevăzute de Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului[3], în special articolele 33 și 34 referitoare la înregistrarea capturilor și a efortului de pescuit și la transmiterea datelor privind epuizarea posibilităților de pescuit.7.  În conformitate cu articolul 2 din Regulamentul (CE) nr. 847/96 al Consiliului din 6 mai 1996 privind introducerea unor condiții suplimentare pentru gestionarea interanuală a totalurilor admise de captură (TAC) și a cotelor de pescuit[4], trebuie identificate rezervele care fac obiectul diferitelor măsuri prevăzute de acest regulament.8.  Pentru a asigura pescarilor din UE mijloace suficiente de subzistență, este important ca aceste zone de pescuit să fie deschise la 1 ianuarie 2011,ADOPTĂ PREZENTUL REGULAMENT:CAPITOLUL I Domeniul de aplicare și definițiiArticolul 1 ObiectPrezentul regulament stabilește, pentru 2011, posibilitățile de pescuit pentru anumite resurse halieutice și grupe de resurse halieutice aplicabile în Marea Baltică.Articolul 2 Domeniul de aplicarePrezentul regulament se aplică navelor de pescuit ale UE care operează în Marea Baltică.Articolul 3 DefinițiiÎn sensul prezentului regulament, se aplică definițiile prevăzute la articolul 3 din Regulamentul (CE) nr. 2371/2002. Pe lângă acestea, se aplică următoarele definiții:(a) zonele Consiliului Internațional pentru Explorarea Apelor Maritime (ICES) sunt zonele geografice precizate în anexa I la Regulamentul (CE) nr. 2187/2005;(b) „Marea Baltică” înseamnă subdiviziunile ICES 22-32;(c) „navă UE” înseamnă o navă de pescuit care arborează pavilionul unui stat membru și care este înmatriculată în Uniunea Europeană;(d) „captură totală admisibilă (TAC)” înseamnă cantitatea de pește care poate fi pescuită anual dintr-o rezervă halieutică;(e) „cotă” înseamnă o proporție din TAC alocată Uniunii, unui stat membru sau unei țări terțe;(f) „zi de absență din port” înseamnă orice perioadă neîntreruptă de 24 de ore sau o parte a acesteia în decursul căreia nava nu se află în port.CAPITOLUL IIPosibilități de pescuitArticolul 4 Limite de captură și alocăriLimitele de captură, alocarea acestor limite între statele membre și condițiile suplimentare în conformitate cu articolul 2 din Regulamentul (CE) nr. 847/96 sunt stabilite în anexa I.Articolul 5 Dispoziții speciale privind alocările1. Alocarea posibilităților de pescuit între statele membre, stabilită în anexa I, nu aduce atingere:(a) schimburilor efectuate în conformitate cu articolul 20 alineatul (5) din Regulamentul (CE) nr. 2371/2002;(b) realocărilor efectuate în conformitate cu articolul 37 din Regulamentul (CE) nr. 1224/2009;(c) debarcărilor suplimentare permise în conformitate cu articolul 3 din Regulamentul (CE) nr. 847/96;(d) cantităților reținute în conformitate cu articolul 4 din Regulamentul (CE) nr. 847/96;(e) deducerilor efectuate în conformitate cu articolele 105, 106, și 107 din Regulamentul (CE) nr. 1224/2009.2. Cu excepția cazurilor în care există dispoziții contrare în anexa I la prezentul regulament, articolul 3 din Regulamentul (CE) nr. 847/96 se aplică rezervelor care fac obiectul unor TAC de precauție, iar articolul 3 alineatele (2) și (3) și articolul 4 din respectivul regulament se aplică rezervelor care fac obiectul unor TAC analitice.Articolul 6 Condiții pentru debarcarea capturilor și a capturilor accidentalePeștii din rezervele pentru care sunt fixate limite ale capturilor sunt reținuți la bord sau debarcați numai în cazul în care:(a) capturile au fost efectuate de nave ale unui stat membru care are o cotă, iar această cotă nu este epuizată; sau(b) capturile constau într-o fracțiune a unei cote a Uniunii care nu a fost alocată în cote statelor membre, iar această cotă a Uniunii nu a fost epuizată.Articolul 7 Limite ale efortului de pescuit1. Limitele efortului de pescuit sunt stabilite în anexa II.2. Limitele menționate la alineatul (1) se aplică subdiviziunilor ICES 27 și 28.2 în măsura în care Comisia nu a luat, în conformitate cu articolul 29 alineatul (2) din Regulamentul (CE) nr. 1098/2007, o decizie de derogare de la aplicarea, în respectivele subdiviziuni, a restricțiilor prevăzute la articolul 8 alineatul (1) litera (b), articolul 8 alineatul (3), articolul 8 alineatul (4), articolul 8 alineatul (5) și la articolul 13 din același regulament.3. Limitele menționate la alineatul (1) nu se aplică subdiviziunii ICES 28.1 în măsura în care Comisia nu a luat, în conformitate cu articolul 29 alineatul (4) din Regulamentul (CE) nr. 1098/2007, o decizie de aplicare în respectiva subdiviziune a restricțiilor prevăzute la articolul 8 alineatul (1) litera (b), articolul 8 alineatul (3), articolul 8 alineatul (4) și articolul 8 alineatul (5) din Regulamentul (CE) nr. 1098/2007.CAPITOLUL IIIDispoziții finaleArticolul 8 Transmiterea datelorAtunci când, în conformitate cu articolele 33 și 34 din Regulamentul (CE) nr. 1224/2009, statele membre transmit Comisiei date privind debarcările de stocuri capturate, acestea utilizează codurile stocurilor prevăzute în anexa I la prezentul regulament.Articolul 9 Intrare în vigoarePrezentul regulament intră în vigoare în ziua următoare datei publicării în Jurnalul Oficial al Uniunii Europene .Regulamentul se aplică de la 1 ianuarie 2011.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru ConsiliuPreședinteleANEXA ILimite ale capturilor aplicabile navelor UE în zonele în care există limitări ale capturilor pe specii și zoneTabelele care urmează stabilesc TAC și cotele per rezervă halieutică (în tone de greutate în viu, cu excepția cazului în care se specifică altfel), precum și condițiile aferente aplicabile pentru gestionarea anuală a cotelor.Trimiterile la zone de pescuit sunt trimiteri la zone ICES, dacă nu se specifică altfel.În cadrul fiecărei zone, resursele halieutice sunt indicate în ordinea alfabetică a denumirilor în limba latină ale speciilor. În scopul aplicării prezentului regulament, următorul tabel de corespondență indică denumirile în limba latină și denumirile comune:Denumire științifică | Cod Alpha-3 | Denumire comună |Clupea harengus | HER | Hering |Gadus morhua | COD | Cod |Platichthys flesus | FLE | Cambulă |Pleuronectes platessa | PLE | Cambulă de Baltica |Psetta maxima | TUR | Calcan-mare |Salmo salar | SAL | Somon de Atlantic |Sprattus sprattus | SPR | Șprot |Specia: | Hering | Zona: | Subdiviziunile 30-31 |Clupea harengus | HER/3D30.; HER/3D31. |Finlanda | 74 607 | (1) | TAC analitică |Suedia | 16 393 | (2) |UE | 91 000 | (3) |TAC | 91 000 |(1) Capturile în SD 31 sunt limitate la 2 460 t (2) Capturile în SD 31 sunt limitate la 540 t (3) Capturile în SD 31 sunt limitate la 3 000 t |Specia: | Hering | Zona: | Subdiviziunile 22-24 |Clupea harengus | HER/3B23.; HER/3C22.; HER/3D24. |Danemarca | 2 227 | TAC analitică Nu se aplică articolul 3 din Regulamentul (CE) nr. 847/96. Nu se aplică articolul 4 din Regulamentul (CE) nr. 847/96. |Germania | 8 763 |Finlanda | 1 |Polonia | 2 067 |Suedia | 2 826 |UE | 15 884 |TAC | 15 884 |Specia: | Hering | Zona: | Apele UE din subdiviziunile 25-27, 28.2, 29 și 32 |Clupea harengus | HER/3D25.; HER/3D26.; HER/3D27.; HER/3D28.; HER/3D29.; HER/3D32. |Danemarca | 2 016 | TAC analitică Nu se aplică articolul 3 din Regulamentul (CE) nr. 847/96. Nu se aplică articolul 4 din Regulamentul (CE) nr. 847/96. |Germania | 535 |Estonia | 10 295 |Finlanda | 20 097 |Letonia | 2 541 |Lituania | 2 675 |Polonia | 22 831 |Suedia | 30 650 |UE | 91 640 |TAC | Nu se aplică |Specia: | Hering | Zona: | Subdiviziunea 28.1 |Clupea harengus | HER/03D.RG |Estonia | 15 082 | TAC analitică |Letonia | 17 578 |UE | 32 660 |TAC | 32 660 |Specia | Cod | Zona: | Apele UE din subdiviziunile 25-32 |Gadus morhua | COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32. |Danemarca | 13 544 | TAC analitică |Germania | 5 388 |Estonia | 1 320 |Finlanda | 1 036 |Letonia | 5 036 |Lituania | 3 318 |Polonia | 15 595 |Suedia | 13 721 |UE | 58 957 |TAC | Nu se aplică |Specia: | Cod | Zona: | Apele UE din subdiviziunile 22-24 |Gadus morhua | COD/3B23.; COD/3C22.; COD/3D24. |Danemarca | 8 206 | TAC analitică Nu se aplică articolul 3 din Regulamentul (CE) nr. 847/96. Nu se aplică articolul 4 din Regulamentul (CE) nr. 847/96. |Germania | 4 012 |Estonia | 182 |Finlanda | 161 |Letonia | 679 |Lituania | 440 |Polonia | 2 196 |Suedia | 2 924 |UE | 18 800 |TAC | 18 800 |Specia: | Cambulă de Baltica | Zona: | Apele UE din subdiviziunile 22-32 |Pleuronectes platessa | PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32. |Danemarca | 2 179 | TAC de precauție Nu se aplică articolul 4 din Regulamentul (CE) nr. 847/96. |Germania | 242 |Polonia | 456 |Suedia | 164 |UE | 3 041 |TAC | 3 041 |Specia: | Somon de Atlantic | Zona: | Apele UE din subdiviziunile 22-31 |Salmo salar | SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31. |Danemarca | 51 829 | (1) | TAC analitică Nu se aplică articolul 3 din Regulamentul (CE) nr. 847/96. Nu se aplică articolul 4 din Regulamentul (CE) nr. 847/96. |Germania | 5 767 | (1) |Estonia | 5 267 | (1) |Finlanda | 64 627 | (1) |Letonia | 32 965 | (1) |Lituania | 3 875 | (1) |Polonia | 15 723 | (1) |Suedia | 70 056 | (1) |UE | 250 109 | (1) |TAC | Nu se aplică |__________ |(1) Exprimat în număr de pești. |Specia: | Somon de Atlantic | Zona: | Apele UE din subdiviziunea 32 |Salmo salar | SAL/3D32. |Estonia | 1 581 | (1) | TAC analitică Nu se aplică articolul 3 din Regulamentul (CE) nr. 847/96. Nu se aplică articolul 4 din Regulamentul (CE) nr. 847/96. |Finlanda | 13 838 | (1) |UE | 15 419 | (1) |TAC | Nu se aplică |_________ |(1) Exprimat în număr de pești. |Specia: | Șprot | Zona: | Apele UE din subdiviziunile 22-32 |Sprattus sprattus | SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32. |Danemarca | 26 236 | TAC analitică Nu se aplică articolul 3 din Regulamentul (CE) nr. 847/96. Nu se aplică articolul 4 din Regulamentul (CE) nr. 847/96. |Germania | 16 621 |Estonia | 30 466 |Finlanda | 13 734 |Letonia | 36 796 |Lituania | 13 310 |Polonia | 78 087 |Suedia | 50 719 |UE | 265 969 |TAC | Nu se aplică |ANEXA IILimite ale efortului de pescuit1. Pentru navele de pescuit care le arborează pavilionul, statele membre se asigură că pescuitul cu traul, cu plasa-pungă daneză sau cu unelte similare cu o dimensiune a ochiurilor de plasă egală cu sau mai mare de 90 mm sau cu setci, cu plase de încurcare sau cu setci cu sirec cu o dimensiune a ochiurilor de plasă egală cu sau mai mare de 90 mm sau cu paragate de fund, cu paragate cu excepția celor flotante, cu undițe de mână și echipament de pescuit la dandinetă este permis pentru un număr maxim de:(a) 163 de zile de absență din port în subdiviziunile 22-24, cu excepția perioadei cuprinse între 1 și 30 aprilie, pentru care se aplică articolul 8 alineatul (1) litera (a) din Regulamentul (CE) nr. 1098/2007; și(b) 160 de zile de absență din port în subdiviziunile 25-28, cu excepția perioadei cuprinse între 1 iulie și 31 august, pentru care se aplică articolul 8 alineatul (1) litera (b) din Regulamentul (CE) nr. 1098/2007.2. Numărul maxim de zile de absență din port pe an în care o navă poate fi prezentă în cele două zone definite la punctul 1 literele (a) și (b) pescuind cu echipamentele prevăzute la punctul 1 nu poate să depășească numărul maxim de zile alocate pentru una dintre cele două zone.[1] JO L 358, 31.12.2002, p. 59.[2] JO L 248, 22.9.2007, p. 1.[3] JO L 343, 22.12.2009, p. 1.[4] JO L 115, 9.5.1996, p. 3.